|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuE\*pBk\*- +\*yqw\*yDe\*ydg\*sgx\*ugc\*dzi\*lro\*wst\*yxo\*pwa\*zew\*- +\*eDs\*lyd\*lyd\*lyd\*lyd\*llj\*ydu\*oFy\*Ahi\*ldy\*zfE\*- +\*ftw\*prA\*fDA\*Ari\*lCg\*Djb\*oiy\*llB\*uBb\*qcE\*onA\*- +\*ftA\*zcr\*aFz\*bju\*ydD\*jCy\*wat\*fwg\*zcr\*hyE\*uws\*- +\*xjq\*fjk\*acb\*Awn\*jEk\*ozo\*xru\*Bwe\*boE\*lwn\*uzq\*- |

****

R E P U B L I K A H R V A T S K A

POŽEŠKO-SLAVONSKA ŽUPANIJA

 GRAD POŽEGA

Upravni odjel za imovinsko-pravne poslove

Povjerenstvo za provedbu javnog

natječaja za prijam vježbenika

KLASA: 112-01/24-02/18

URBROJ: 2177-1-06/01-24-3

Požega, 10. travnja 2024.

Na temelju članka 20. stavka 4. podstavka 2. i 3. i članka 22. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.) i Rješenja o osnivanju i imenovanju Povjerenstva za provedbu javnog natječaja za prijam vježbenika u Upravni odjel za imovinsko-pravne poslove, KLASA:112-01/24-02/16, URBROJ:2177-1-06/01-24-1 od 9. travnja 2024. godine, objavljuje se sljedeća

**LISTA KANDIDATA I POZIV**

na prethodnu provjeru znanja i sposobnosti (pisano testiranje) kandidata prijavljenih na javni natječaj za prijam vježbenika u Upravni odjel za imovinsko-pravne poslove

I. Javni natječaj za prijam vježbenika radi osposobljavanja za poslove Višeg stručnog suradnika (2) za provedbu ITU mehanizama, u Upravnom odjelu za imovinsko-pravne poslove, u Odsjeku za provedbu ITU mehanizma (PT), objavljen je u Narodnim novinama, broj: 35/24. od 22. ožujka 2024. godine, na Hrvatskom zavodu za zapošljavanje, Područni ured Požega, te na oglasnoj ploči i na službenoj internetskoj stranici Grada Požege.

II. Povjerenstvo za provedbu javnog natječaja za prijam vježbenika (u nastavku teksta: Povjerenstvo), utvrdilo je sljedeću:

|  |  |
| --- | --- |
| **LISTU KANDIDATA**  koji ispunjavaju formalne uvjete propisane javnim natječajem | |
| REDNI BROJ | LOZINKA\* KANDIDATA |
| 1. | TP13368 |
| 2. | VP13364 |
| 3. | IV37491 |
| 4. | MU13465 |

\**Lozinka je određena sukladno točki VIII. natječaja*.

Povjerenstvo poziva kandidate s gornje liste na prethodnu provjeru znanja putem pisanog testiranja koje će se održati u **petak, 19. travnja 2024. godine, s početkom u 9,00 sati, u Gradskoj vijećnici, Trg Sv. Trojstva 1, 34000 Požega.**

III. Podnositeljima prijava koji ne ispunjavaju formalne uvjete iz natječaja dostavljena je pisana obavijest u kojoj su navedeni razlozi zbog kojih se ne smatraju kandidatom prijavljenim na natječaj.

IV. PRAVILA TESTIRANJA

Ako kandidat ne pristupi testiranju smatra se da je povukao prijavu na natječaj.

Kandidati su na testiranje dužni ponijeti kemijsku olovku, te predočiti osobnu iskaznicu ili putovnicu, radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidata, započinje se sa pisanjem testa.

Kandidatima će biti podijeljena pitanja za testiranje iz Zakona o lokalnoj i područnoj (regionalnoj) samoupravi (Narodne novine, broj:33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Statuta Grada Požege (Službene novine Grada Požege, broj: 2/21. i 11/22.), Zakona o regionalnom razvoju (Narodne novine, broj: 147/14., 123/17. i 118/18.), Programa Republike Hrvatske 2021.- 2027., na linku: https:// strukturnifondovi.hr/eu-fondovi/eu-fondovi-2021-2027/, Zakona o institucionalnom okviru za korištenje fondova Europske unije u Republici Hrvatskoj (Narodne novine, broj: 116/21.), Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblja 2021- 2027. (Narodne novine, broj: 96/22.), na linku: <https://narodne-novine.nn.hr/clanci/sluzbeni/2022_08_96_1427.html>, Smjernice za uspostavu urbanih područja i izradu strategija razvoja urbanih područja za financijsko razdoblje 2021.-2027. (verzija 2.1), na linku: [https://razvoj.gov.hr/UserDocsImages//O%20ministarstvu/ Regionalni %20razvoj//Smjernice%20v 2.1210\_ 2023.pdf](https://razvoj.gov.hr/UserDocsImages//O%20ministarstvu/%20Regionalni%20%20razvoj//Smjernice%20v%202.1210_%202023.pdf). Svaki točan odgovor nosi 1 bod po pitanju, odnosno sveukupno 10 bodova.

Na testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Testiranje traje maksimalno 45 minuta.

Intervju se provodi s kandidatima koji su ostvarili najmanje 50% bodova iz provjere znanja na provedenom testiranju. Rezultati intervjua boduju se od 1 do 10 bodova.

Povjerenstvo kroz intervju s kandidatima, u pravilu, provjerava znanje vezano uz radno mjesto na koje su se prijavili te utvrđuje snalažljivost, komunikativnost, kreativnost, profesionalne ciljeve i motivaciju za rad u Gradu Požegi.

Nakon provedenog postupka, Povjerenstvo sastavlja izvješće o provedenom postupku i utvrđuje rang-listu kandidata prema ukupnom broju ostvarenih bodova na pisanom testiranju i intervjuu.

Povjerenstvo dostavlja pročelniku Upravnog odjela za imovonsko-pravne poslove Grada Požege (u nastavku teksta: pročelnik Upravnog odjela) izvješće o provedenom postupku koje potpisuju svi članovi Povjerenstva.

Pročelnik Upravnog odjela donosi rješenje o prijmu u službu koje dostavlja svim kandidatima prijavljenim na natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Protiv rješenja o prijmu u službu dopuštena je žalba koja se podnosi Gradonačelniku Grada Požege, u roku petnaest dana od dana dostave rješenja o prijmu u službu.

V. Ova lista kandidata i poziv objavljuje se na službenoj internetskoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege.

PREDSJEDNICA POVJERENSTVA:

Jelena Vidović, dipl.oec., v.r.

ČLANOVI POVJERENSTVA:

Ljiljana Bilen, dipl.iur., v.r.

Oleg Radovanlija, mag.ing.aedif., v.r.